text: নবীগঞ্জে প্রাথমিক শিক্ষার মান উন্নয়নে গণিত বিষয়ক প্রশিক্ষন সম্পন্ন | Sylhet News | সুরমা টাইমস
  নবীগঞ্জে প্রাথমিক শিক্ষার মান উন্নয়নে গণিত বিষয়ক প্রশিক্ষন সম্পন্ন
  মে ৯, ২০১৪ ১০:২৫ অপরাহ্ন7,019 বার পঠিত
  উত্তম কুমার পাল হিমেল,নবীগঞ্জ থেকে ঃ নবীগঞ্জ উপজেলা রির্সোস সেন্টার(ইউআরসি)এর ব্যবস্থাপনায় প্রাথমিক শিক্ষার গুনগত মান উন্নয়ন ও বিষয় ভিত্তিক দক্ষতা বৃদ্ধির লক্ষ্যে ৬ দিনব্যাপী গণিত বিষয়ের প্রশিক্ষন সম্পন্ন হয়েছে। উক্ত প্রশিক্ষনে উপজেলার বিভিন্ন স্কুল থেকে ২৫ জন শিক্ষক শিক্ষিকা অংশগ্রহন করেন। প্রশিক্ষনে প্রশিক্ষক হিসাবে উপস্থিত ছিলেন কালিয়ারভাঙ্গা সরকারী প্রাথমিক বিদ্যালয়ের প্রধান শিক্ষক দিপ্তেন্দু নারায়ন রায়,বড় শাখোয়া সরকারী প্রাথমিক বিদ্যালয়ের প্রধান শিক্ষক মোঃ রুবেল মিয়া। প্রশিক্ষনের সমাপনী দিনে নবীগঞ্জ জে,কে মডেল উচ্চ বিদ্যালয়ে নবীগঞ্জ উপজেলা প্রাথমিক বিদ্যালয় শিক্ষক সমিতির সভাপতি দিপ্তেন্দু নারায়ন রায়ের সভাপতিত্বে এবং যুগ্ম সাধারন সম্পাদক মোঃ রুবেল মিয়ার পরিচালনায় সভায় প্রধান অতিথি হিসাবে উপস্থিত ছিলেন জে,কে,মডেল স্কুলের প্রধান শিক্ষক ও মাধ্যমিক শিক্ষক সমিতির সভাপতি মোঃ আব্দুস সালাম। এতে বিশেষ অতিথি ছিলেন নবীগঞ্জ উপজেলা ইউআরসি ইন্সট্রাক্টর মেজবাহ উদ্দিন,নবীগঞ্জ প্রেসক্লাবের সাধারন সম্পাদক প্রভাষক উত্তম কুমার পাল হিমেল,সহকারী শিক্ষা কর্মকর্তা মোঃ জামসেদুর রহমান,নবীগঞ্জ,সমিতির নির্বাহী সদস্য মোঃ সাজ্জদুর রহমান। এতে প্রশিক্ষনার্থীদের মাঝে বক্তব্য রাখেন শিক্ষক মাতলুবুর রহমান,প্রদীপ দাশ,মুক্তি রানী রায়,দিপ্তী ভট্রাচার্য্য প্রমূখ।